techiaith/cofnodycynulliad_en-cy huggingface dataset:
English: And Plaid - [Interruption.] And Plaid Cymru was part of that Welsh Government between 1999 and - [Inaudible.]
Welsh: Ac roedd Plaid - [Torri ar draws.] Ac roedd Plaid Cymru yn rhan o'r Llywodraeth honno yng Nghymru rhwng 1999 a - [Anghlywadwy.]
English: You can't be heard because your mic's off.
Welsh: Ni allwch gael eich clywed am fod eich meic wedi'i ddiffodd.
English: [Inaudible.] - over the last few months. It's a shame that Plaid Cymru are choosing to attack the Conservative party when the blame does not lie here. Let's get on with the job of delivering strong and stable leadership for the UK.
Welsh: [Anghlywadwy.] - thros yr ychydig fisoedd diwethaf. Mae'n drueni fod Plaid Cymru'n dewis ymosod ar y Blaid Geidwadol er nad hi sydd i'w beio. Gadewch inni fwrw ymlaen â'r gwaith o ddarparu arweinyddiaeth gref a chadarn ar gyfer y DU.
English: The proposal is to agree the motion without amendment. Does any Member object? [Objection.] Therefore, we defer voting until voting time.
Welsh: Y cynnig yw derbyn y cynnig heb ei ddiwygio. A oes unrhyw Aelod yn gwrthwynebu? [Gwrthwynebiad.] Felly, gohiriwn y pleidleisio tan y cyfnod pleidleisio.
English: Unless three Members wish for the bell to be rung I will proceed directly to voting time now. Okay, we now move to voting time.
Welsh: Oni bai bod tri Aelod yn dymuno i'r gloch gael ei chanu symudaf yn syth at y cyfnod pleidleisio yn awr. Iawn, symudwn yn awr at y cyfnod pleidleisio.
English: The first vote this afternoon is on the Plaid Cymru debate on NHS privatisation. I call for a vote on the motion tabled in the name of Rhun ap Iorwerth. If this proposal is not agreed, we vote on the amendment tabled to the motion. Open the vote. Close the vote. For the motion 33, four abstentions, 11 against. Therefore, the motion is agreed.
Welsh: Mae'r bleidlais gyntaf y prynhawn yma ar ddadl Plaid Cymru ar breifateiddio'r GIG. Galwaf am bleidlais ar y cynnig a gyflwynwyd yn enw Rhun ap Iorwerth. Os gwrthodir y cynnig hwn, byddwn yn pleidleisio ar y gwelliant a gyflwynwyd i'r cynnig. Agorwch y bleidlais. Caewch y bleidlais. O blaid y cynnig 33, pedwar yn ymatal, 11 yn erbyn. Felly, derbyniwyd y cynnig.
English: We now move to the Welsh Conservatives' debate on borrowing and the economy. I call for a vote on the motion tabled in the name of Paul Davies. Again, if the motion is not agreed, we will vote on the amendments tabled to the motion. Open the vote. Close the vote. For the motion 14, one abstention, 33 against. Therefore, the motion is not agreed.
Welsh: Symudwn yn awr at ddadl y Ceidwadwyr Cymreig ar fenthyca a'r economi. Galwaf am bleidlais ar y cynnig a gyflwynwyd yn enw Paul Davies. Unwaith eto, os gwrthodir y cynnig, byddwn yn pleidleisio ar y gwelliannau a gyflwynwyd i'r cynnig. Agorwch y bleidlais. Caewch y bleidlais. O blaid y cynnig 14, un yn ymatal, 33 yn erbyn. Felly, gwrthodwyd y cynnig.
English: I now call for a vote on amendment 1. If amendment 1 is agreed, amendment 2 will be deselected. I call for a vote on amendment 1, tabled in the name of Jane Hutt. Open the vote. Close the vote. For the amendment 25, no abstentions - [Interruption.] Sorry. For the amendment 26, no abstentions, 22 against, therefore amendment 1 is agreed.
Welsh: Galwaf yn awr am bleidlais ar welliant 1. Os derbynnir gwelliant 1, bydd gwelliant 2 yn cael ei ddad-ddethol. Galwaf am bleidlais ar welliant 1 a gyflwynwyd yn enw Jane Hutt. Agorwch y bleidlais. Caewch y bleidlais. O blaid y gwelliant 25, neb yn ymatal - [Torri ar draws.] Mae'n ddrwg gennyf. O blaid y gwelliant 26, neb yn ymatal, 22 yn erbyn, felly derbyniwyd gwelliant 1.
English: We now move to the vote on the motion as amended.
Welsh: Symudwn yn awr at bleidlais ar y cynnig fel y'i diwygiwyd.
English: Open the vote. [Interruption.] Excuse me, the vote hasn't been announced, please. If you want your vote to be carried - [Interruption.] No, in your seat, please. Has everybody who wants to vote voted? Okay, close the vote. For the motion 25, no abstentions, 22 against, therefore the motion as amended is agreed.
Welsh: Agorwch y bleidlais. [Torri ar draws.] Esgusodwch fi, nid yw'r bleidlais wedi cael ei chyhoeddi, os gwelwch yn dda. Os ydych am i'ch pleidlais gael ei chario - [Torri ar draws.] Na, yn eich sedd, os gwelwch yn dda. A yw pawb sydd am bleidleisio wedi pleidleisio? Iawn, caewch y bleidlais. O blaid y cynnig 25, neb yn ymatal, 22 yn erbyn, felly derbyniwyd y cynnig fel y'i diwygiwyd.
English: Can you just confirm that you've given Gareth Bennett a minute of your time?
Welsh: A allwch chi gadarnhau eich bod wedi rhoi munud o'ch amser i Gareth Bennett?
English: Yes, I have.
Welsh: Gallaf, rwyf wedi gwneud hynny.
English: Thank you very much. I call on the Minister for Social Services and Public Health to reply to the debate - Rebecca Evans.
Welsh: Diolch yn fawr iawn. Galwaf ar y Gweinidog Iechyd y Cyhoedd a Gwasanaethau Cymdeithasol i ymateb i'r ddadl - Rebecca Evans.
English: The first item this afternoon is questions to the First Minister, and the first question is from Jenny Rathbone.
Welsh: Yr eitem gyntaf ar ein hagenda ni y prynhawn yma yw cwestiynau i'r Prif Weinidog, a'r cwestiwn cyntaf, Jenny Rathbone.
English: We tackle air pollution in a number of ways. These include local air quality management, industry regulation, the planning regime and the promotion of active travel.
Welsh: Rydym ni'n mynd i'r afael â llygredd aer mewn nifer o ffyrdd. Mae'r rhain yn cynnwys rheoli ansawdd aer lleol, rheoleiddio diwydiant, y drefn gynllunio a hybu teithio llesol.
English: Thank you, First Minister. We know that air pollution kills more people than are killed in road traffic accidents, and even the UK Government admits it's the largest environmental threat to public health in the UK. A cross-party group in the House of Commons called it a public health emergency. These air quality management areas include an area of Newport Road, where I've got no less than three primary schools running along it, and they are breathing in toxic levels of air at the moment. The latest plan by the Tories that was published earlier this month is no more than an options paper. There is nothing in it that even approaches a strategy. One of the options is to have clean air zones where polluting vehicles have to pay to enter them. Obviously, this would be the thing that would make the biggest impact on cutting pollution, but the Tories have passed the buck to local authorities, with shackles on. They're not allowed to do anything along these lines until, for example, all buses have been converted from diesel to cleaner energy. I just wondered -
Welsh: Diolch yn fawr, Prif Weinidog. Rydym ni'n gwybod bod llygredd aer yn lladd mwy o bobl na'r nifer sy'n cael eu lladd mewn damweiniau ar y ffyrdd, ac mae hyd yn oed Llywodraeth y DU yn cyfaddef mai dyma'r bygythiad amgylcheddol mwyaf i iechyd y cyhoedd yn y DU. Fe'i galwyd yn argyfwng iechyd y cyhoedd gan grŵp trawsbleidiol yn Nhŷ'r Cyffredin. Mae'r ardaloedd rheoli ansawdd aer hyn yn cynnwys ardal o Heol Casnewydd, lle mae gennyf ddim llai na thair ysgol gynradd ar ei hyd, ac maen nhw'n mewnanadlu lefelau gwenwynig o aer ar hyn o bryd. Nid yw'r cynllun diweddaraf gan y Torïaid a gyhoeddwyd yn gynharach y mis hwn yn ddim mwy na phapur dewisiadau. Nid oes unrhyw beth ynddo hyd sydd hyd yn oed yn debyg i strategaeth. Un o'r dewisiadau yw cael parthau aer glân y mae'n rhaid i gerbydau sy'n llygru dalu i fynd i mewn iddynt. Yn amlwg, dyma'r peth a fyddai'n cael yr effaith fwyaf ar leihau llygredd, ond mae'r Torïaid wedi trosglwyddo'r baich i awdurdodau lleol, gan gynnwys rhwystrau. Nid ydyn nhw'n cael gwneud unrhyw beth o'r fath tan, er enghraifft, y bydd yr holl fysiau wedi cael eu trosi o ddiesel i ynni glanach. Roeddwn i'n meddwl tybed -
English: [Continues.] - what the Welsh Government interprets from this plan and what it sees as its responsibility in ensuring that communities like mine are relieved of this appalling thing.
Welsh: [Yn parhau.] - beth mae Llywodraeth Cymru yn ei ddehongli o'r cynllun hwn a beth mae'n ei weld fel ei chyfrifoldeb i sicrhau bod cymunedau fel fy un i yn cael eu rhyddhau o'r peth ofnadwy hwn.
English: Well, it's important to note that some of the levers for improving air quality, such as fiscal measures relating to diesel vehicles, are non-devolved. The level of commitment to take action at a UK Government level is currently unclear, but, as evidence of our commitment to do all that we can to improve air quality at a Welsh national level, we've said in the UK plan that, within 12 months, we will consult on the detail of a proposal for a clean air zone framework for Wales.
Welsh: Wel, mae'n bwysig nodi nad yw rhai o'r dulliau ar gyfer gwella ansawdd aer, fel mesurau cyllidol sy'n ymwneud â cherbydau diesel, wedi'u datganoli. Mae lefel yr ymrwymiad i gymryd camau ar lefel Llywodraeth y DU yn aneglur ar hyn o bryd, ond, fel tystiolaeth o'n hymrwymiad i wneud popeth y gallwn i wella ansawdd aer ar lefel genedlaethol Cymru, rydym ni wedi dweud yng nghynllun y DU y byddwn, o fewn 12 mis, yn ymgynghori ar fanylion cynnig ar gyfer fframwaith parth aer glân ar gyfer Cymru.
English: Well, I commend that study, because, if you look at Germany, clean air zones have been hugely successful in their cities, reducing soot emissions from exhausts by more than 50 per cent in Berlin, for instance. But these policies require behaviour change, encouraging cycling and the like, access to city areas and free parking for cleaner vehicles, and better use of existing infrastructure, i.e. redesignating some of our routes for pedestrians and for cyclists. And, really, I do think we should have the ambition to declare Cardiff a clean air zone, so I encourage you to do that as soon as possible.
Welsh: Wel, rwy'n cymeradwyo'r astudiaeth honno, oherwydd, os edrychwch chi ar yr Almaen, mae parthau aer glân wedi bod yn hynod lwyddiannus yn eu dinasoedd nhw, gan leihau allyriadau huddygl o bibellau gwacau o fwy na 50 y cant yn Berlin, er enghraifft. Ond mae'r polisïau hyn yn gofyn am newid ymddygiad, annog beicio ac ati, mynediad at ardaloedd o ddinasoedd a pharcio am ddim i gerbydau glanach, a gwell defnydd o seilwaith presennol, h.y. ail-ddynodi rhai o'n llwybrau ar gyfer cerddwyr a beicwyr. Ac, yn wir, rwy'n meddwl y dylem ni fod â'r uchelgais i ddatgan bod Caerdydd yn barth aer glân, felly rwy'n eich annog i wneud hynny cyn gynted â phosibl.
English: Well, of course, we are encouraging local authorities to create more cycle routes. The Active Travel (Wales) Act 2013 is evidence of that, and, of course, the proposal for a metro, which will lead to better and quicker journeys on public transport, taking people out of their cars, whilst the metro itself will of course reduce emissions from the current all-diesel rolling stock. I can say that, where future evidence demonstrates clearly that clean air zones would bring about compliance before other measures, and in the shortest possible time, we will set out how to ensure the effective implementation of such zones.
Welsh: Wel, wrth gwrs, rydym ni'n annog awdurdodau lleol i greu mwy o lwybrau beicio. Mae Deddf Teithio Llesol (Cymru) 2013 yn dystiolaeth o hynny, ac, wrth gwrs, y cynnig ar gyfer metro, a fydd yn arwain at deithiau gwell a chyflymach ar gludiant cyhoeddus, gan gymryd pobl allan o'u ceir, tra bydd y metro ei hun wrth gwrs yn lleihau allyriadau o'r cerbydau diesel i gyd presennol. Gallaf ddweud, pan fydd tystiolaeth yn y dyfodol yn dangos yn eglur y byddai parthau aer glân yn arwain at gydymffurfiad cyn mesurau eraill, ac yn yr amser byrraf posibl, y byddwn yn nodi sut i sicrhau cyflwyniad parthau o'r fath yn effeithiol.
English: Will you therefore confirm that it's the Welsh Government's intention that these air quality management zones do reduce air pollution, particularly in terms of the very small particulates - the PM10s - that can go deep into the lungs and are particularly dangerous to children and young people who walk or cycle to school? And, therefore, will there be specific targets within your plans for these air quality zones?
Welsh: A wnewch chi, felly, gadarnhau y bydd yn fwriad gan Lywodraeth Cymru bod y parthau awyr glân yma yn gostwng llygredd awyr, yn arbennig ymysg y gronynnau mân iawn, y PM10s, sydd yn mynd yn ddwfn i'r ysgyfaint, ac sy'n arbennig o beryglus i blant a phobl ifanc sydd yn cerdded, er enghraifft, neu'n seiclo i'r ysgol? Ac a fydd, felly, dargedau penodol y tu fewn i'ch cynlluniau chi ar gyfer parthau awyr glân?
English: Well, this is something that is being considered at the moment as regards air quality management zones, and it's part of the consultation that will take place, as has been set out in the British scheme.
Welsh: Wel, mae hwn yn rhywbeth sy'n cael ei ystyried ar hyn o bryd, ynglŷn â pharthau awyr glân, a bydd hynny'n rhan o'r ymgynghoriad a fydd yn cymryd lle, fel sydd wedi cael ei nodi yn y cynllun Prydeinig.
English: Professional sport brings a number of important benefits to Wales, particularly to Swansea. Of course, I know the Member will, no doubt, ask about Swansea City AFC and their successful campaign this year to stay in the Premier League. But, of course, we know that professional sport is a catalyst not just to increase participation rates in sport, but it can also give people in cities and nations a feel-good factor, and, of course, the Euros of last year were an example of how that can happen in Wales.
Welsh: Mae chwaraeon proffesiynol yn dod â nifer o fanteision pwysig i Gymru, yn enwedig i Abertawe. Wrth gwrs, gwn ei bod yn sicr y bydd yr Aelod yn gofyn am Glwb Pêl-droed Dinas Abertawe a'u hymgyrch lwyddiannus eleni i aros yn Uwch Gynghrair Lloegr. Ond, wrth gwrs, rydym ni'n gwybod bod chwaraeon proffesiynol yn gatalydd nid yn unig i gynyddu cyfraddau cyfranogiad mewn chwaraeon, ond gall hefyd godi ysbryd pobl mewn dinasoedd a gwledydd, ac, wrth gwrs, roedd pencampwriaeth Ewrop y llynedd yn enghraifft o sut y gall hynny ddigwydd yng Nghymru.
English: Can I thank the First Minister for that response? Can I highlight the importance of professional sport in promoting the identity of an area and generating wealth within the economy? I want to stress the importance of Swansea City staying in the premiership, for the economy of Swansea bay city region, for tourism in the Swansea bay city region, and for name recognition of Swansea. Will the First Minister join me in congratulating Swansea on staying in the premiership, which benefits the whole of Wales?
Welsh: A gaf i ddiolch i'r Prif Weinidog am yr ymateb yna? A gaf i dynnu sylw at bwysigrwydd chwaraeon proffesiynol o ran hyrwyddo hunaniaeth ardal a chreu cyfoeth yn yr economi? Hoffwn bwysleisio pwysigrwydd Dinas Abertawe yn aros yn uwch gynghrair Lloegr, i economi dinas-ranbarth Bae Abertawe, i dwristiaeth yn ninas-ranbarth Bae Abertawe, ac i adnabod enw Abertawe. A wnaiff y Prif Weinidog ymuno â mi i longyfarch Abertawe ar aros yn yr uwch gynghrair, sydd o fudd i Gymru gyfan?
English: Yes, I will. It's hugely important that we have a team that not just gets into the Premier League, but stays there. Also important to note, of course, the successful campaign by Newport County to stay in League 2. We all saw the scenes when the final goal was scored, a minute before the end of normal time. I can see the Member for Newport East - I'm sure the Member for Newport West as well - beaming, when I mentioned that. But, it is true to say that professional sport is a hugely important economic catalyst. We know, for example, that Swansea's presence in the Premier League has been hugely important in creating tourism for the area, in terms of improving hotel rate occupancy and, of course, in improving spend by visitors to the city, and beyond.
Welsh: Gwnaf, mi wnaf. Mae'n hynod bwysig bod gennym ni dîm sydd nid yn unig yn cyrraedd Uwch Gynghrair Lloegr, ond yn aros yno. Mae hefyd yn bwysig nodi, wrth gwrs, yr ymgyrch lwyddiannus gan glwb Casnewydd i aros yng Nghynghrair 2 Lloegr. Gwelsom i gyd y golygfeydd pan sgoriwyd y gôl olaf, funud cyn diwedd y cyfnod arferol. Gallaf weld yr Aelod dros Ddwyrain Casnewydd - a'r Aelod dros Orllewin Casnewydd hefyd rwy'n siŵr - yn wên o glust i glust wrth i mi sôn am hynny. Ond, mae'n wir i ddweud bod chwaraeon proffesiynol yn gatalydd economaidd hynod bwysig. Rydym ni'n gwybod, er enghraifft, bod presenoldeb Abertawe yn Uwch Gynghrair Lloegr wedi bod yn hynod bwysig o ran creu twristiaeth yn yr ardal, o ran gwella cyfradd ymwelwyr â gwestai ac, wrth gwrs, o ran gwella gwariant gan ymwelwyr â'r ddinas, a thu hwnt.
English: First Minister, grass-roots training in football is so often crucial to future development of young players to a more professional level. Currently, however, three of our four Welsh police forces are now investigating allegations of historic child sexual abuse at this level, with the Football Association chairman, Greg Clarke, calling this the biggest crisis in football. First Minister, in north Wales, there are several accusations of an historical nature that it is felt must be investigated. Steve Walters of the Offside Trust, and, indeed, one of my own constituents, PC Mike Smith, both of whom have suffered, are leading calls for the Football Association of Wales to launch a full inquiry into this matter. Will you work with your Cabinet Secretary to support those calls and, in doing so, provide an environment where children seeking to fulfil their ambitions in the sport, to a more professional level, are able to do so safely?
Welsh: Prif Weinidog, mae hyfforddiant ar lawr gwlad mewn pêl-droed, mor aml yn hanfodol i ddatblygu chwaraewyr ifanc i lefel fwy proffesiynol yn y dyfodol. Ar hyn o bryd, fodd bynnag, mae tri o'n pedwar heddlu yng Nghymru yn ymchwilio i honiadau o gam-drin plant yn rhywiol hanesyddol ar y lefel hon, gyda chadeirydd Cymdeithas Bêl-droed Lloegr, Greg Clarke, yn cyfeirio at hwn fel yr argyfwng mwyaf ym myd pêl-droed. Prif Weinidog, yn y gogledd, ceir sawl cyhuddiad o natur hanesyddol y teimlir y mae'n rhaid ymchwilio iddynt. Mae Steve Walters o'r Offside Trust, ac, yn wir, un o fy etholwyr fy hun, y Cwnstabl Mike Smith, y mae'r ddau ohonynt wedi dioddef, yn arwain galwadau i Gymdeithas Bêl-droed Cymru lansio ymchwiliad llawn i'r mater hwn. A wnewch chi weithio gyda'ch Ysgrifennydd y Cabinet i gefnogi'r galwadau hynny a, thrwy wneud hynny, darparu amgylchedd lle gall plant sy'n ceisio cyflawni eu huchelgeisiau yn y gamp, i lefel fwy proffesiynol, wneud hynny'n ddiogel?
English: We know that a safe environment is crucial for children and young people if they want to enjoy sport. We know that standards at one time were far laxer than they are now. These are matters primarily for the FAW and for the police. But it is hugely important that as much assurance as possible can be given, that any allegations in the past or, indeed, the present, are investigated fully, so as we can ensure that our children and young people continue to have a safer environment now and in the future.
Welsh: Rydym ni'n gwybod bod amgylchedd diogel yn hanfodol i blant a phobl ifanc os ydynt am fwynhau chwaraeon. Rydym ni'n gwybod bod safonau ar un adeg yn llawer mwy llac nag y maen nhw erbyn hyn. Materion i Gymdeithas Bêl-droed Cymru ac i'r heddlu yw'r rhain yn bennaf. Ond mae'n hynod bwysig y gellir rhoi cymaint o sicrwydd â phosibl, y bydd unrhyw honiadau yn y gorffennol neu, yn wir, y presennol, yn cael eu hymchwilio'n llawn, fel y gallwn sicrhau bod ein plant a'n pobl ifanc yn parhau i gael amgylchedd mwy diogel nawr ac yn y dyfodol.
English: I was delighted that the Assembly unanimously last week supported a Plaid Cymru amendment to the Public Health (Wales) Bill, which will mean that there will be a Government strategy to tackle obesity on the face of that Bill. And I'm grateful to Members of all parties and to the Government for supporting that. Does the First Minister agree that our clubs and professional sporting organisations, as well as grass-roots sports, will need to have an input to the creation of that strategy, in order to ensure that we have a strategy that can truly tackle the greatest problem, perhaps, facing us in terms of public health?
Welsh: Ro'n i'n falch iawn bod y Cynulliad yma'n unfrydol yr wythnos diwethaf wedi cefnogi gwelliant Plaid Cymru i Fil Iechyd y Cyhoedd (Cymru), a fydd yn golygu y bydd cael strategaeth gan y Llywodraeth i daclo gordewdra rŵan ar wyneb y Bil hwnnw. Ac rwy'n ddiolchgar i Aelodau pob plaid a'r Llywodraeth am gefnogi hynny. A ydy'r Prif Weinidog yn cytuno bod angen i'n clybiau a'n sefydliadau chwaraeon proffesiynol ni, yn ogystal â chwaraeon llawr gwlad, allu bwydo mewn rŵan i greu y strategaeth yna, er mwyn sicrhau bod gennym ni strategaeth a all yn wirioneddol fynd i'r afael â'r broblem fwyaf, o bosib, sy'n ein hwynebu ni o ran iechyd y cyhoedd?
English: Well, yes, that's right, because, although sports in the community are vital to ensure that people are active within the community, professional teams can set an example, especially to young people. They see their heroes coming to talk to them and telling them how important healthy living is. So, there is a vital role for professional clubs as regards ensuring that we do address obesity.
Welsh: Mae hynny'n iawn, achos, wrth gwrs, er bod chwaraeon yn y gymuned yn hollbwysig, er mwyn sicrhau bod pobl yn actif yn y gymuned, hefyd wrth gwrs mae timau proffesiynol yn gallu rhoi enghraifft, yn enwedig i bobl ifanc. Maen nhw'n gweld eu harwyr, wrth gwrs, yn dod i siarad â nhw ac yn dweud pa mor bwysig yw hi i fyw yn iach. Ac, felly, mae yna rôl hollbwysig i glybiau proffesiynol ynglŷn â sicrhau ein bod ni'n dod i afael ar ordewdra.
English: Swansea City and Newport County FC are both important focuses in their communities. And community morale will rise in those places as a result of those teams' success. The problem we have sometimes with professional football clubs is that they tend now to be foreign owned. Two of the three football league clubs - [Interruption.] Well, no, it's not going to be an EU thing. Sometimes, they do become distant from their fan base, whereas, at the same time, they are also important assets in the community. So, I wondered is there any way in which the Welsh Government can help to preserve them in their role as assets in the community.
Welsh: Mae Clwb Pêl-droed Abertawe a Chlwb Pêl-droed Casnewydd ill dau yn ganolbwynt pwysig yn eu cymunedau. A bydd ysbryd cymunedol yn cynyddu yn y lleoedd hynny o ganlyniad i lwyddiant y timau hynny. Y broblem sydd gennym ni weithiau gyda chlybiau pêl-droed proffesiynol yw eu bod yn tueddu i fod mewn perchnogaeth dramor erbyn hyn. Mae dau o'r tri chlwb pêl-droed yng nghynghrair Lloegr - [Torri ar draws.] Wel, na, nid yw'n mynd i fod yn beth UE. Weithiau, maen nhw'n ymbellhau o'u sylfaen cefnogwyr, tra, ar yr un pryd, maen nhw hefyd yn asedau pwysig yn y gymuned. Felly, roeddwn i'n meddwl tybed a oes unrhyw ffordd y gall Llywodraeth Cymru helpu i'w cadw yn eu swyddogaeth fel asedau yn y gymuned.